ധന്ബാദ് ജഡ്ജി വധം: രണ്ട് പേര്ക്കെതിരെ സി.ബി.ഐ കുറ്റപത്രം ന്യൂഡല്ഹി: പ്രഭാത സവാരിക്കി ടെ ധന്ബാദ് ജഡ്ജി ഉത്തം ആനന്ദിനെ ഓട്ടോ ഇടിച്ച് വധിച്ച സംഭവത്തില് രണ്ടുപേരെ പ്രതി ചേര്ത്ത് സി.ബി.ഐ കുറ്റപത്രം. ഓട്ടോ ഡ്രൈവര് ലഖന് വര്മ, സഹായി രാഹുല് വര്മ എന്നിവര്ക്കെതിരെയാണ് കുറ്റപത്രം. സംഭവത്തിെന്റ പിറ്റേന്ന് അറസ്റ്റിലായ ഇരുവരും ജുഡീഷ്യല് കസ്റ്റഡിയിലാണ്. ധന്ബാദിലെ രണ്ധീര് ചൗകില് റോഡിെന്റ അരികിലൂടെ രാവിലെ ജോഗിങ് നടത്തുന്നതിനിടെയാണ് പിറകിലൂടെ വന്ന ഓട്ടോ 49കാരനായ ഉത്തം ആനന്ദിനെ ഇടിച്ചുതെറിപ്പിച്ച് രക്ഷപ്പെട്ടത്. സി.സി.ടി.വി ദൃശ്യങ്ങളില് ബോധപൂര്വമായ കൊലപാതകമാണെന്ന് കണ്ടെത്തിയിരുന്നു. കേസന്വേഷണം ഝാര്ഖണ്ഡ് സര്ക്കാര് അന്വേഷണം സി.ബി.ഐക്ക് വിട്ടിരുന്നു. വി.കെ ശുക്ലയുടെ നേതൃത്വത്തില് 20 അംഗ സംഘമാണ് അന്വേഷിച്ചത്. ധന്ബാദിലെ ഗുണ്ടാ സംഘങ്ങളുമായി ബന്ധപ്പെട്ട രണ്ട് കൊലപാതക കേസുകള് ഉള്പ്പെടെ ജഡ്ജി പരിഗണിച്ചിരുന്നു. ഒരു എം.എല്.എയുടെ വിശ്വസ്തന് പ്രതിയായ കൊലപാതക കേസും വാദം കേള്ക്കല് തുടരുകയായിരുന്നു. അതിനാല്, ആരുടെ ഗൂഢാലോചനയാണെന്ന് കണ്ടെത്താന് ശ്രമങ്ങള് തുടരുകയാണ്. നിര്ണായക വിവരങ്ങള് നല്കുന്നവര്ക്ക് സി.ബി.ഐ 10 ലക്ഷം ഇനാം പ്രഖ്യാപിച്ചിരുന്നു.